PMIndiaData/PMIndiaSum huggingface dataset:
കേന്ദ്രാവിഷ്‌കൃത പദ്ധതികള്‍ സംബന്ധിച്ച് മുഖ്യമന്ത്രിമാരുടെ ഉപസമിതി ശുപാര്‍ശകള്‍ മന്ത്രിസഭ അംഗീകരിച്ചു

ക്രമ നമ്പര്‍ കേന്ദ്രാവിഷ്‌കൃത പദ്ധതികളുടെ പേര് (A) മുഖ്യപദ്ധതികളില്‍ പ്രധാനപ്പെട്ടവ 1 ദേശീയ സാമൂഹ്യ സഹായ പദ്ധതി 2 മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി 3 പട്ടിക ജാതി വികസനത്തിനായി ഒരു കുടക്കീഴിലുള്ള പദ്ധതി 4 പട്ടിക വര്‍ഗ്ഗ വികസനത്തിനായി ഒരു കുടക്കീഴിലുള്ള പദ്ധതി 5 ന്യൂനപക്ഷ വികസനത്തിനായി ഒരു കുടക്കീഴിലുള്ള പദ്ധതി 6 പിന്നോക്ക വിഭാഗങ്ങള്‍, ഭിന്നശേഷിക്കാര്‍, കരുതലില്ലാത്ത വിഭാഗങ്ങള്‍ തുടങ്ങിയവരുടെ വികസനത്തിനായി ഒരു കുടക്കീഴിലുള്ള പദ്ധതി (B) മുഖ്യപദ്ധതികള്‍ 7 ഹരിതവിപ്ലവം (കൃഷി ഉന്നതി പദ്ധതികളും രാഷ്ട്രീയ കൃഷി വികാസ് യോജനയും) 8 ധവള വിപ്ലവം (മൃഗസംരക്ഷണവും, ക്ഷീര പരിപാലനവും) 9 നീല വിപ്ലവം (മത്സ്യമേഖലയുടെ സംയോജിത വികസനം) 10 പ്രധാനമന്ത്രി കൃഷി സിന്‍ചായ് യോജന a ഓരോ കൃഷിയിടത്തിനും വെള്ളം b ഓരോ തുള്ളിക്കും കൂടുതല്‍ വിളവ് c സംയോജിത നീര്‍ത്തട വികസന പദ്ധതി d ത്വരിത ജലസേചനവും വെള്ളപൊക്കം കൈകാര്യം ചെയ്യലും പദ്ധതി 11 പ്രധാനമന്ത്രി ഗ്രാമീണ റോഡ് പദ്ധതി (പി.എം.ജി.എസ്.വൈ) 12 പ്രധാനമന്ത്രി ഭവന പദ്ധതി (പി.എം.എ.വൈ) a പി.എം.എ.വൈ – ഗ്രാമീണം b പി.എം.എ. വൈ.- നാഗരികം 13 ദേശീയ ഗ്രാമീണ കുടിവെള്ള ദൗത്യം 14 ശുചിത്വ ഭാരത യജ്ഞം (എസ്.ബി.എം) a ശുചിത്വ ഭാരത യജ്ഞം – ഗ്രാമീണം b ശുചിത്വ ഭാരത യജ്ഞം – നാഗരികം 15 ദേശീയ ആരോഗ്യ ദൗത്യം (എന്‍.എച്ച്.എം) a ദേശീയ ഗ്രാമീണ ആരോഗ്യ ദൗത്യം b ദേശീയ നഗര ആരോഗ്യ ദൗത്യം c മൂന്നാം വിഭാഗത്തില്‍പ്പെട്ട പരിചരണ പരിപാടികള്‍ d ആരോഗ്യ മെഡിക്കല്‍ വിദ്യാഭ്യാസത്തിലെ മാനവശേഷി e ദേശീയ ആയുഷ് ദൗത്യം 16 ദേശീയ ആരോഗ്യ സുരക്ഷാ പദ്ധതി (പഴയ ആര്‍.എസ്.ബി.വൈ) 17 ദേശീയ വിദ്യാഭ്യാസ ദൗത്യം (എന്‍.ഇ.എം) a സര്‍വ്വ ശിക്ഷാ അഭിയാന്‍ b രാഷ്ട്രീയ മാധ്യമിക് ശിക്ഷാ അഭിയാന്‍ c അദ്ധ്യാപക പരിശീലനവും വയോജന വിദ്യാഭ്യാസവും d രാഷ്ട്രീയ ഉച്ഛ് ശിക്ഷാ അഭിയാന്‍ 18 ഉച്ചഭക്ഷണ പരിപാടി 19 സംയോജിത ശിശുവികസന സേവനങ്ങള്‍ a അംഗന്‍വാടി സേവനങ്ങള്‍ b ദേശീയ പോഷക ദൗത്യം c പ്രസവാനുകൂല്യ പദ്ധതി d കൗമാരക്കാരായ പെണ്‍കുട്ടികള്‍ക്കുള്ള പദ്ധതി e സംയോജിത ശിശു സംരക്ഷിത പദ്ധതി f ദേശീയ ശിശു സംരക്ഷണ പദ്ധതി 20 വനിതകളുടെ സംരക്ഷണത്തിനും ശാക്തീകരണത്തിനുമുള്ള ദൗത്യം (പെണ്‍കുട്ടിയെ രക്ഷിക്കൂ, പെണ്‍കുട്ടിയെ പഠിപ്പിക്കൂ, വണ്‍ സ്റ്റോപ്പ് സെന്ററുകള്‍, വനിതാ ഹെല്‍പ്പ് ലൈന്‍, ഹോസ്റ്റലുകള്‍, ജന്‍ഡര്‍ ബജറ്റിംഗ് തുടങ്ങിയവ) 21 ദേശീയ ഉപജീവന ദൗത്യം (എല്‍.എല്‍.എം) a ദേശീയ ഗ്രാമീണ ഉപജീവന ദൗത്യം b ദേശീയ നഗര ഉപജീവന ദൗത്യം 22 തൊഴിലും നൈപുണ്യവികസനവും a തൊഴിലവസര സൃഷ്ടിക്കുള്ള പദ്ധതികള്‍ b പ്രധാനമന്ത്രി കൗശല്‍ വികാസ് യോജന 23 പരിസ്ഥിതി, വനം, വന്യജീവി a ഹരിത ഭാരതത്തിനായുള്ള ദേശീയ ദൗത്യം b വന്യജീവി ആവാസ കേന്ദ്രങ്ങളുടെ സംയോജിത വികസനം c പ്രകൃതി വിഭവങ്ങളുടെയും പരിസ്ഥിതിയുടെയും സംരക്ഷണം d ദേശീയ നദി സംരക്ഷണ പദ്ധതി 24 നഗര പുനരുദ്ധാരണ ദൗത്യം (അമൃതും സ്മാര്‍ട്ട് സിറ്റി ദൗത്യവും) 25 പോലീസ് സേനകളുടെ നവീകരണം (സുരക്ഷയുമായി ബന്ധപ്പെട്ട തെളിവുകള്‍ ഉള്‍പ്പെടെ) 26 ജുഡീഷ്യറിക്ക് ഉള്ള അടിസ്ഥാന സൗകര്യങ്ങള്‍ (ഗ്രാമ ന്യായാലയങ്ങളും ഇ-കോര്‍ട്ടുകളുമുള്‍പ്പെടെ) (C) ഐച്ഛിക പദ്ധതികള്‍ 27 അതിര്‍ത്തി മേഖലാ വികസന പദ്ധതി 28 ശ്യാമപ്രസാദ് മുഖര്‍ജി റൂര്‍ബന്‍ ദൗത്യം
ഉത്തരാഖണ്ഡ് ദേവ്സ്ഥലിലെ ഏറിസ് ദൂരദര്‍ശിനി പ്രധാനമന്ത്രിയും ബെല്‍ജിയം പ്രധാനമന്ത്രിയും ചേര്‍ന്ന ഉദ്ഘാടനം ചെയ്തു

ഉത്തരാഖണ്ഡിലെ ദേവ്സ്ഥലില്‍ ഉള്ള 3.6 മീറ്റര്‍ ഒപ്റ്റിക്കല്‍ ദൂരദര്‍ശിനിയുടെ പ്രവര്‍ത്തനത്തിനു പ്രധാനമന്ത്രി ശ്രീ. നരേന്ദ്ര മോദിയും ബെല്‍ജിയം പ്രധാനമന്ത്രി ശ്രീ. ചാള്‍സ് മിഷേലും ചേര്‍ന്ന് റിമോട്ട് സംവിധാനത്തിന്റെ സഹായത്തോടെ തുടക്കമിട്ടു. ബെല്‍ജിയത്തിലെയും ഇന്ത്യയിലെയും ശാസ്ത്രജ്ഞര്‍ തമ്മിലുള്ള, വിശേഷിച്ച് ആര്യഭട്ട റിസര്‍ച്ച് ഇന്‍സ്റ്റിറ്റ്യൂട്ട് ഓഫ് ഒബ്‌സര്‍വേഷണല്‍ സയന്‍സസും (ഏറിസ്) ബെല്‍ജിയത്തിലെ അഡ്വാന്‍സ്ഡ് മെക്കാനിക്കല്‍ ആന്‍ഡ് ഒപ്റ്റിക്കല്‍ സിസ്റ്റംസും (അമോസ്) തമ്മിലുള്ള ബന്ധമാണ് ഉത്തരാഖണ്ഡില്‍ ഹിമാലയപ്രദേശത്തുള്ള ഏറിസില്‍ ദൂരദര്‍ശിനി സ്ഥാപിക്കുന്നതിലേക്കു നയിച്ചത്. ലോകനിലവാരം പുലര്‍ത്തുന്ന ഈ ദൂര്‍ദര്‍ശിനി ശാസ്ത്രരംഗത്തു വിലപ്പെട്ട നിരീക്ഷണത്തിനു സഹായകമാകും. ഹിമാലയത്തിന്റെ മടിത്തട്ടില്‍ നൂതന ദൂരദര്‍ശിനി സ്ഥാപിച്ചതിന് ഇരു രാഷ്ട്രങ്ങളിലെയും ശാസ്ത്രജ്ഞരെ പ്രധാനമന്ത്രി ചടങ്ങില്‍ അഭിനന്ദിച്ചു. ഇതു ഗവണ്‍മെന്റുകള്‍ ചേര്‍ന്നുള്ള പ്രവര്‍ത്തനത്തിന്റെ വിജയം മാത്രമല്ല, മറിച്ച് സ്വതന്ത്ര സ്ഥാപനമായ ഏറിസും സ്വകാര്യ കമ്പനിയായ അമോസും ഉള്‍പ്പെട്ട വിജയംകൂടിയാണെന്ന് അദ്ദേഹം ചൂണ്ടിക്കാട്ടി. 6500 കിലോമീറ്റര്‍ അകലെയുള്ള സ്ഥലമായ ബ്രസ്സല്‍സില്‍നിന്ന് റിമോട്ട് സംവിധാനത്തില്‍ ദൂര്‍ദര്‍ശിനി പ്രവര്‍ത്തിപ്പിക്കാന്‍ സാധിക്കുന്നുവെന്നതില്‍നിന്നു തെളിയുന്നത് ഒത്തൊരുമിച്ചുള്ള പരിശ്രമത്തില്‍ അസാധ്യമായി ഒന്നുമില്ലെന്നാണെന്നും പ്രധാനമന്ത്രി ചൂണ്ടിക്കാട്ടി.
ഇന്ത്യ-കമ്പോഡിയ വിനോദസഞ്ചാര സഹകരണം സംബന്ധിച്ച ധാരണാപത്രം ഒപ്പിടും

ഇന്ത്യ-കമ്പോഡിയ വിനോദസഞ്ചാര സഹകരണ ധാരണാപത്രത്തില്‍ ഒപ്പിടുതിന് പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ കേന്ദ്ര മന്ത്രിസഭായോഗം മുന്‍കാലപ്രാബല്യത്തോടെ അനുമതി നല്‍കി. 2015 സെപ്റ്റംബര്‍ 16 ന്, ഇന്ത്യന്‍ ഉപരാഷ്ട്രപതിയുടെ കമ്പോഡിയ സന്ദര്‍ശനത്തിനിടെയാണ് ധാരണാപത്രത്തില്‍ ഒപ്പു വച്ചത്. വിനോദസഞ്ചാര രംഗത്തെ പരസ്പര സഹകരണം വര്‍ദ്ധിപ്പിക്കുക, വിനോദസഞ്ചാരവുമായി ബന്ധപ്പെട്ട വിവരങ്ങള്‍ പരസ്പരം കൈമാറുക, ഹോട്ടലുകള്‍, ടൂര്‍ ഓപ്പറേറ്റര്‍മാര്‍ എന്നിവര്‍ക്കിടയിലെ സഹകരണം പ്രോത്സാഹിപ്പിക്കുക, മാനവവിഭവശേഷി വികസന സഹകരണത്തിനായി പരിപാടികള്‍ സംഘടിപ്പിക്കുക, വിനോദസഞ്ചാര രംഗത്തെ നിക്ഷേപം പ്രോത്സാഹിപ്പിക്കുക, യാത്രാ മേളകളിലും, പ്രദര്‍ശനങ്ങളിലും പരസ്പരം പങ്കെടുക്കുക, സുരക്ഷിതവും, സുസ്ഥിരവുമായ വിനോദസഞ്ചാരത്തിന് പ്രോത്സാഹനം നല്‍കുക മുതലായ ലക്ഷ്യങ്ങളോടെയാണ് ധാരണാപത്രം ഒപ്പിടുന്നത്.
പ്രധാനമന്ത്രി നവംബർ അഞ്ചിന് കേദാർനാഥ് സന്ദർശിക്കും ;  ശ്രീ ആദിശങ്കരാചാര്യ സമാധിയുടെ  ഉദ്ഘാടനം നിർവ്വഹിക്കും

കേദാർനാഥ് ക്ഷേത്രത്തിൽ പ്രധാനമന്ത്രി പ്രാർത്ഥന നടത്തും. തുടർന്ന് അദ്ദേഹം ശ്രീ ആദിശങ്കരാചാര്യ സമാധി ഉദ്ഘാടനവും ശ്രീ ആദിശങ്കരാചാര്യരുടെ പ്രതിമ അനാച്ഛാദനവും നിർവഹിക്കും. 2013ലെ വെള്ളപ്പൊക്കത്തിൽ നാശനഷ്ടങ്ങൾക്ക് ശേഷം സമാധി പുനർനിർമിച്ചു. പദ്ധതിയുടെ പുരോഗതി നിരന്തരം അവലോകനം ചെയ്യുകയും നിരീക്ഷിക്കുകയും ചെയ്ത പ്രധാനമന്ത്രിയുടെ മാർഗനിർദേശപ്രകാരമാണ് മുഴുവൻ പുനർനിർമ്മാണ പ്രവർത്തനങ്ങളും ഏറ്റെടുത്തിരിക്കുന്നത്. സരസ്വതി ആസ്ഥാപഥത്തിൽ നടപ്പാക്കിയതും നടന്നുകൊണ്ടിരിക്കുന്നതുമായ നിർമ്മാണ പ്രവൃത്തികൾ പ്രധാനമന്ത്രി അവലോകനം ചെയ്യുകയും പരിശോധിക്കുകയും ചെയ്യും. ഒരു പൊതു റാലിയെയും പ്രധാനമന്ത്രി അഭിസംബോധന ചെയ്യും. സരസ്വതി സംരക്ഷണഭിത്തി ആസ്ഥപഥും ഘട്ടങ്ങളും, മന്ദാകിനി സംരക്ഷണഭിത്തി ആസ്‌ഥാപഥ്‌ തീർഥ് പുരോഹിത് ഭവനങ്ങൾ, മന്ദാകിനി നദിയിലെ ഗരുഡ് ചട്ടി പാലം എന്നിവയുൾപ്പെടെ പൂർത്തിയായ അടിസ്ഥാന സൗകര്യ വികസന പദ്ധതികൾ അദ്ദേഹം ഉദ്ഘാടനം ചെയ്യും. കോടിയിലധികം രൂപ ചെലവഴിച്ചാണ് പദ്ധതികൾ പൂർത്തിയാക്കിയത്. 130 കോടി. സംഗമഘട്ട് പുനർവികസനം, ഫസ്റ്റ് എയ്ഡ്, ടൂറിസ്റ്റ് ഫെസിലിറ്റേഷൻ സെന്റർ, അഡ്മിൻ ഓഫീസ്, ഹോസ്പിറ്റൽ, രണ്ട് ഗസ്റ്റ് ഹൗസുകൾ, പോലീസ് സ്റ്റേഷൻ, കമാൻഡ് & കൺട്രോൾ സെന്റർ, മന്ദാകിനി ആസ്‌ഥാപഥ്‌ ക്യൂ സംവിധാനം റെയിൻഷെൽട്ടർ സരസ്വതി സിവിക് അമെനിറ്റി കെട്ടിടം തുടങ്ങി 180 കോടി രൂപയുടെ ഒന്നിലധികം പദ്ധതികൾക്ക് അദ്ദേഹം തറക്കല്ലിടും.
പ്രധാനമന്ത്രി ഗരീബ് കല്യാണ്‍ ആന്‍ യോജന (പി.എം.ജി.കെ.എ. വൈ) നാല് മാസത്തേക്ക് കൂടി നീട്ടുന്നതിന് (ഡിസംബര്‍ 2021-മാര്‍ച്ച് 2022) മന്ത്രിസഭയുടെ അംഗീകാരം

രാജ്യത്തെ അഭിസംബോധന ചെയ്തുകൊണ്ട് 2021 ജൂണ്‍ 7ന് പ്രധാനമന്ത്രി നടത്തിയ ജനപക്ഷ പ്രഖ്യാപനത്തിന്റെ അടിസ്ഥാനത്തില്‍, കോവിഡ് -19-നുള്ള സാമ്പത്തിക പ്രതികരണത്തിന്റെ ഭാഗമായി, പ്രധാനമന്ത്രി ഗരീബ് കല്യാണ്‍ അന്ന യോജന (പി.എം.ജി.കെ.എ.വൈ) നാലുമാസത്തേയ്ക്ക് കൂടി അതയാത് 2021 ഡിസംബര്‍ മുതല്‍ 2022 മാര്‍ച്ച് വരെ ദേശീയ ഭക്ഷ്യഭദ്രതാനിയമത്തിന് (എന്‍.എഫ്.എസ്.എ) കീഴില്‍ വരുന്ന ജില്ലാ ആനുകൂല്യ കൈമാറ്റ പദ്ധതി (ഡി.ബി.ടി)യിലുള്‍പ്പെടെയുള്ള ഗുണഭോക്താക്കള്‍ക്ക് (അന്തോദയ അന്ന യോജന മുന്‍ഗണനാ കുടുംബങ്ങള്‍) ആളൊന്നിന് പ്രതിതമാസം 5 കിലോ അരി വീതം സൗജന്യമായി നീട്ടുന്നതിന് തീരുമാനിച്ചു. ഈ പദ്ധതിയുടെ ഒന്നാം ഘട്ടവും രണ്ടാം ഘട്ടവും യഥാക്രമം 2020 ഏപ്രില്‍ മുതല്‍ ജൂണ്‍ വരെയും 2020 ജൂലൈ മുതല്‍ നവംബര്‍ വരെയും ആയിരുന്നു നടന്നിരുന്നത്. സ്‌കീമിന്റെ മൂന്നാം ഘട്ടം 2021 മേയ് മുതല്‍ ജൂണ്‍ വരെ പ്രവര്‍ത്തനക്ഷമമായിരുന്നു. പദ്ധതിയുടെ നാലാം ഘട്ടം നിലവില്‍ 2021 ജൂലൈ-നവംബര്‍ മാസങ്ങളില്‍ നടന്നുകൊണ്ടിരിക്കുകയാണ്. 2021 ഡിസംബര്‍ മുതല്‍ 2022 മാര്‍ച്ച് വരെയുള്ള അഞ്ചാം ഘട്ടത്തിനായുള്ള പി.എം.ജി.കെ.എ.വൈ പദ്ധതിക്ക് അധിക ഭക്ഷ്യസബ്‌സിഡിയായി 53,344.52 കോടി രൂപയാണ് കണക്കാക്കുന്നത്. പി.എം.ജി.കെ.എ.വൈ ഘട്ടം അഞ്ചില്‍ മൊത്തം 163 ലക്ഷം മെട്രിക് ടണ്‍(എല്‍.എം.ടി)ഭക്ഷ്യധാന്യങ്ങള്‍ പുറത്തുപോകുമെന്നാണ് പ്രതീക്ഷിക്കുന്നത്. കഴിഞ്ഞ വര്‍ഷം രാജ്യത്ത് സമാനതകളില്ലാത്ത തരത്തില്‍ കോവിഡ്-19 പൊട്ടിപ്പുറപ്പെട്ടതിനെ തുടര്‍ന്നുണ്ടായ സാമ്പത്തിക തടസപ്പെടുത്തലുകളുടെ പശ്ചാത്തലത്തില്‍, 2020 മാര്‍ച്ചില്‍ ഗവണ്‍മെന്റ് ദേശീയ ഭഷ്യഭദ്രതാ നിയമത്തിന് കീഴില്‍ വരുന്ന ഏകദേശം 80 കോടി ഗുണഭോക്താക്കള്‍ അവരുടെ റേഷന്‍കാര്‍ഡില്‍ പ്രതിമാസം ലഭിക്കുന്ന വിഹിതത്തിന് പുറമെ അധികമായി ഒരു വ്യക്തിക്ക് പ്രതിമാസം 5 കിലോ (അരി/ഗോതമ്പ്) ഭക്ഷ്യധാന്യങ്ങള്‍ സൗജന്യമായി നല്‍കുന്നതിന് പ്രധാനമന്ത്രി ഗരീബ് കല്യാണ്‍ അന്ന യോജന (പി.എം-ജി.കെ.എ.വൈ) പ്രഖ്യാപിച്ചത്്. പാവപ്പെട്ടവരും ആവശ്യക്കാരും ദുര്‍ബലരുമായ കുടുംബങ്ങളും/ ഗുണഭോക്താക്കളും കഷ്ടപ്പെടാതിരിക്കാനാണ് സാമ്പത്തിക പ്രതിസന്ധിയുടെ സമയത്ത് മതിയായ ഭക്ഷ്യധാന്യങ്ങള്‍ ലഭ്യമല്ലാത്തതിന്റെ പേരില്‍ ഇത് നടപ്പാക്കിയത്. ഇതുവരെ, പി.എം.ജി.കെ.എ.വൈ (ഒന്നാം ഘട്ടം മുതല്‍ നാലാംഘട്ടംവരെ) പ്രകാരം വകുപ്പ് ഏകദേശം 2.07 ലക്ഷം കോടി രൂപയ്ക്ക് തുല്യമായ ഏകദേശം 600 എല്‍.എം.ടി ഭക്ഷ്യധാന്യങ്ങള്‍ സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കും അനുവദിച്ചിട്ടുണ്ട്. പി.എം.ജി.കെ.എ.വൈ നാലിന് വിതരണം ഇപ്പോള്‍ നടന്നുകൊണ്ടിരിക്കുകയാണ്, സംസ്ഥാനങ്ങളില്‍ നിന്നും കേന്ദ്രഭരണ പ്രദേശങ്ങളില്‍ നിന്നും ലഭ്യമായ റിപ്പോര്‍ട്ടുകള്‍ പ്രകാരം 93.8% ഭക്ഷ്യധാന്യങ്ങള്‍ എടുത്തിട്ടുണ്ട്, ഏകദേശം 37.32 എല്‍.എം.ടി (ജൂലൈ21-ന്റെ 93.9%), 37.20 എല്‍.എം.ടി (ഓഗസ്റ്റിന്റെ 93.6%). 21), 36.87എല്‍.എം.ടി (സെപ്റ്റംബര്‍21-ലെ 92.8%), 35.4 എല്‍.എം.ടി (ഒക്‌ടോബര്‍ 21-ന്റെ 89%), 17.9 എല്‍.എം.ടി (നവം21-ന്റെ 45%) ഭക്ഷ്യധാന്യങ്ങള്‍ യഥാക്രമം ഏകദേശം 74.64 കോടി, 74.4 കോടി, 73,75കോടി. 70.8 കോടി, 35.8 കോടി ഗുണഭോക്താക്കള്‍ക്ക് ലഭിച്ചിട്ടുണ്ട്. മുന്‍ഘട്ടങ്ങളുടെ അനുഭവം അനുസരിച്ച്, പി.എം.ജി.കെ.എ.വൈ അഞ്ചിന്റെ പ്രകടനവും മുമ്പ് നേടിയ അതേ ഉയര്‍ന്ന തലത്തിലായിരിക്കുമെന്ന് പ്രതീക്ഷിക്കുന്നു. മൊത്തത്തില്‍, പി.എം.ജി.കെ.എ.വൈ ഒന്നുമുതല്‍ അഞ്ചുവരെയുള്ള ഘട്ടത്തില്‍ ഗവണ്‍മെന്റ് ഏകദേശം 2.60 ലക്ഷം കോടി രൂപ ചെലവിടും.
ഇരട്ട നികുതി ഒഴിവാക്കാന്‍ ഇന്ത്യയും വിയറ്റ്‌നാമും തമ്മിലുള്ള കരാര്‍ ഭേദഗതിക്ക് അനുമതി

ഇരട്ട നികുതി ഒഴിവാക്കുന്നതിനും ആദായത്തിന്മേലുള്ള നികുതിയിലെ വെട്ടിപ്പ് തടയുന്നതിനും ഇന്ത്യയും വിയറ്റ്‌നാമും തമ്മിലുള്ള കരാര്‍ രേഖ ഭേദഗതി ചെയ്യുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രി സഭായോഗം അനുമതി നല്കി. ബാങ്കിടപാടുകള്‍, നികുതി വിവരങ്ങള്‍ എന്നിവയുടെ ഫലപ്രദമായ കൈമാറ്റത്തിന് അന്താരാഷ്ട്ര തലത്തില്‍ അംഗീകരിക്കപ്പെട്ട മാനദണ്ഡങ്ങള്‍ ഉറപ്പ് വരുത്തുന്നതാണ് രേഖ. ഇതു പ്രകാരം ഒരു ഇന്ത്യന്‍ വംശജനെകുറിച്ച് വിയറ്റ്‌നാം നല്‍കുന്ന വിവരങ്ങള്‍ മറ്റ് നിയമ പാലന ഏജന്‍സികളുമായും, തിരിച്ചും പങ്കിടുന്നതിന് സാധിക്കും.
മലേഷ്യയില്‍ യൂറിയ ഉല്‍പാദനത്തിനുള്ള ധാരണാപത്രത്തിനു മന്ത്രിസഭയുടെ അംഗീകാരം

ഇന്ത്യക്കു യൂറിയ ലഭ്യമാക്കുന്നതിനായി യൂറിയ, അമോണിയ ഉല്‍പാദന പ്ലാന്റ് മലേഷ്യയില്‍ സ്ഥാപിക്കുന്നതിനും മലേഷ്യയില്‍ ഉല്‍പാദിപ്പിക്കപ്പെടുന്നതില്‍ അധികം വരുന്ന യൂറിയ വാങ്ങുന്നതിനും വ്യവസ്ഥചെയ്യുന്ന ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. ഇന്ത്യന്‍ വിപണിക്കായി ഉല്‍പന്നങ്ങള്‍ ലഭ്യമാക്കുന്നതിനായി മാത്രമുള്ളതും 24 ലക്ഷം ടണ്‍ യൂറിയയും 13.5 ലക്ഷം ടണ്‍ അമോണിയയും പ്രതിവര്‍ഷം ഉല്‍പാദിപ്പിക്കാന്‍ സാധിക്കുന്നതുമായ പദ്ധതിയുടെ പ്രതീക്ഷിത ചെലവ് 210 കോടി യു.എസ്.ഡോളറാണ്. രാജ്യത്ത് ആവശ്യമായ അളവില്‍ യൂറിയയും അമോണിയയും കുറഞ്ഞ വിലയ്ക്കു ലഭ്യമാക്കാന്‍ ധാരണാപത്രം സഹായകമാകും.
ന്യൂയോര്ക്ക്  നഗരത്തിലെ പ്രധാനമന്ത്രിയുടെ പരിപാടികള്‍

സാമ്പത്തിക മേഖലയില്‍ പ്രവര്ത്തിരക്കുന്ന പ്രമുഖ അമേരിക്കന്‍ സിഇഒമാരുമായുള്ള വട്ടമേശ സമ്മേളനത്തില്‍ പ്രധാനമന്ത്രി ശ്രീ നരേന്ദ്ര മോദി ഇന്ന് അധ്യക്ഷത വഹിച്ചു. ജെപി മോര്ഗ്ന്‍ ചെയര്മാനനും, സിഇഒയും പ്രസിഡന്റുമായ ജെയ്മി ഡിമോണ്‍, ബ്ലാക്ക്‌സ്റ്റോണ്‍ ചെയര്മാനനും, സിഇഒയും കോ-ഫൗണ്ടറുമായ സ്റ്റീവ് ഷ്വാസ്മാന്‍, കെകെആര്‍ കോ-ചെയര്മാരനും, കോ-സിഇഒയുമായ ഹെന്ട്രിു ക്രേവിസ്, ജനറല്‍ അറ്റ്‌ലാന്റിക് സിഇഒ ബില്‍ ഫോര്ഡ്ന, എഐജി ഇന്ഷ്വെറന്സ്ട പ്രസിഡന്റും സിഇഒയുമായ പീറ്റര്‍ ഹാന്കോയക്ക്, ടൈഗര്‍ ഗ്ലോബല്‍ കോ-ഫൗണ്ടറും, മാനേജിങ് പാര്ട്ണാറുമായ ചെയ്‌സ് കോള്മാ്ന്‍, ന്യൂയോര്ക്ക് സ്റ്റേറ്റ് കോമണ്‍ റിട്ടയര്മെങന്റ് ഫണ്ട് ചീഫ് ഇന്വെുസ്റ്റ്‌മെന്റ് ഓഫീസര്‍ വിക്കി ഫുള്ളര്‍ എന്നിവര്‍ യോഗത്തില്‍ പങ്കെടുത്ത സിഇഒമാരിലുള്പ്പെ്ടുന്നു. ഇന്ത്യയില്‍ ബിസിനസ്സ് ചെയ്യുന്നതിനെ അയത്‌നവത്കരിക്കുന്നതില്‍ പ്രധാനമന്ത്രി സ്വീകരിച്ച നടപടികളെയും, അടിസ്ഥാനസൗകര്യ വികസനത്തിനായും, ഡിജിറ്റല്‍ ഇന്ത്യയ്ക്കായും അദ്ദേഹം ആരംഭിച്ച വിവിധ സംരംഭങ്ങളെയും സിഇഒമാര്‍ പ്രശംസിച്ചു. ഇന്ത്യന്‍ സ്റ്റാര്ട്ട് -അപ് രംഗത്ത് നിക്ഷേപം നടത്താന്‍ നിരവധി സിഇഒമാര്‍ താത്പര്യം പ്രകടിപ്പിച്ചു. നികുതിയുമായി ബന്ധപ്പെട്ട പ്രശ്‌നങ്ങളും, ഉദ്യോഗസ്ഥതലത്തിലുള്ള കാലതാമസങ്ങളുമാണ് ഇന്ത്യയില്‍ നിക്ഷേപം നടത്തുന്നതിനെ സംബന്ധിച്ച് നിലനില്ക്കുാന്ന ആശങ്കകളെന്ന് സിഇഒമാര്‍ അറിയിച്ചു. മാധ്യമ, വിനോദ രംഗത്തു നിന്നുള്ള പ്രമുഖ അമേരിക്കന്‍ സിഇഒമാരുമായുള്ള വട്ടമേശ സമ്മേളനത്തിലും പ്രധാനമന്ത്രി ശ്രീ നരേന്ദ്ര മോദി ഇന്ന് അധ്യക്ഷത വഹിച്ചു. റുപര്ട്ട് മര്ഡോ ക്ക്, ജെയിംസ് മര്ഡോ ക്ക്, റോബര്ട്ട് തോംസണ്‍, ഉദയ് ശങ്കര്‍, ഡേവിഡ് സാസ്ലവ്, മൈക്കല്‍ ലിന്റണ്‍, മൈക്കല്‍ റോത്ത്, ഷെയ്ന്‍ സ്മിത്ത്, മാര്ട്ടി ന്‍ സോറല്‍, ജെഫ് ബ്യൂക്ക്‌സ്, നാന്സിന ഡുബ്യൂക്, ആന്റണി പ്രാറ്റ്, വില്യാം ഡ്യുഹാമല്‍, ജെഫ് യൂബന്‍ എന്നീ സിഇഒമാരാണ് കൂടിക്കാഴ്ചയില്‍ പങ്കെടുത്തത്. ഊര്ജ്ജബസ്വലവും, ചടുലവുമായ നേതൃത്വത്തിന്റെ പേരില്‍ പ്രധാനമന്ത്രിയെ അഭിനന്ദിച്ച സിഇഒമാര്‍ ഇന്ത്യയുടെ ഭാവിയില്‍ ശുഭാപ്തിവിശ്വാസം പ്രകടിപ്പിച്ചു. ബംഗ്ലാദേശ് പ്രധാനമന്ത്രി ശ്രീമതി ഷെയ്ഖ് ഹസീനയുമായി പ്രധാനമന്ത്രി കൂടിക്കാഴ്ച നടത്തി. ഇരുവരും തമ്മില്‍ കഴിഞ്ഞ തവണ നടത്തിയ കൂടിക്കാഴ്ച മുതല്‍ ഇതുവരെ ഉഭയകക്ഷിബന്ധത്തിലുണ്ടായ പുരോഗതികള്‍ രണ്ടു നേതാക്കളും വിലയിരുത്തി. സെന്റ് വിന്സതന്റ് & ഗ്രെനേഡിന്സ്ു പ്രധാനമന്ത്രി ഡോ. റാല്ഫ്ു ഗോണ്സാ ല്വുസുമായും, ഗയാന പ്രസിഡന്റ് ഡേവിഡ് ഗ്രാംഗറുമായും പ്രധാനമന്ത്രി കൂടിക്കാഴ്ച നടത്തി. മൈക്കല്‍ ബ്ലൂംബര്ഗുുമായി കൂടിക്കാഴ്ച നടത്തിയ പ്രധാനമന്ത്രി സ്മാര്ട്ട്മ സിറ്റി സംരംഭത്തിനായി അദ്ദേഹം നല്കു്ന്ന പിന്തുണയെ പ്രശംസിച്ചു. നിര്മ്മാ ണ, അടിസ്ഥാനസൗകര്യ രംഗത്തു നിന്നുള്ള 42 അമേരിക്കന്‍ സിഇഒമാരുമായും പ്രധാനമന്ത്രി കൂടിക്കാഴ്ച നടത്തി. സാമ്പത്തിക വികസനം സംബന്ധിച്ച പ്രധാനമന്ത്രിയുടെ കാഴ്ചപ്പാടിനെയും, കഴിഞ്ഞ 15 മാസങ്ങള്ക്കി ടെ നേടിയ പുരോഗതിയേയും സിഇഒമാര്‍ അഭിനന്ദിച്ചു.
റിയോ ഒളിംപിക്‌സിനുള്ള ഇന്ത്യന്‍ സംഘവുമായി പ്രധാനമന്ത്രി കൂടിക്കാഴ്ച നടത്തി

റിയോ ഒളിംപിക്‌സ് മത്സരങ്ങളില്‍ പങ്കെടുക്കുന്ന ഇന്ത്യന്‍ സംഘത്തിലെ അറുപതിലേറെ കായിക താരങ്ങളുമായി പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയില്‍ ഇന്ന് കൂടിക്കാഴ്ച നടത്തി. ഓരോ കായിക താരത്തെയും നേരിട്ട് പരിചയപ്പെട്ട പ്രധാനമന്ത്രി അവരുമായി അനൗപചാരിക സംഭാഷണവും നടത്തി. ലോകത്തെ ഏറ്റവും വലിയ കായിക വേദിയില്‍ തങ്ങളുടെ കഴിവിന്റെ പരമാവധി കാഴ്ച വയ്ക്കാന്‍ പ്രധാനമന്ത്രി കായിക താരങ്ങളെ പ്രോത്സാഹിപ്പിച്ചു. എം.സി. മേരി കോം, അഞ്ജു ബോബി ജോര്‍ജ്ജ്, പി. ഗോപിചന്ദ് തുടങ്ങി നിരവധി മുന്‍ ഒളിംപ്യന്‍മാര്‍ തദവരത്തില്‍ സന്നിഹരായിരുന്നു. 13 വ്യത്യസ്ഥ ഇനങ്ങളില്‍ നൂറിലേറെ ഇന്ത്യന്‍ കായിക താരങ്ങളാണ് റിയോ ഒളിംപിക്‌സിനായി യോഗ്യത നേടിയിട്ടുള്ളത്. കേന്ദ്ര യുവജനകാര്യ സ്‌പോര്‍ട്ട്‌സ് സഹമന്ത്രി ഡോ. ജിതേന്ദ്ര സിംഗിം തദവസരത്തില്‍ സന്നിഹരായിരുന്നു.
ജനാധിപത്യത്തിനായുള്ള ഉച്ചകോടിയിൽ പ്രധാനമന്ത്രി നരേന്ദ്ര മോദിയുടെ ദേശീയ പ്രസ്താവന

ശ്രേഷ്ഠരേ , നമസ്കാരം ഈ ഉച്ചകോടിയിൽ ലോകത്തിലെ ഏറ്റവും വലിയ ജനാധിപത്യത്തെ പ്രതിനിധീകരിക്കുന്നതിൽ ഞാൻ അഭിമാനിക്കുന്നു. ജനാധിപത്യ മനോഭാവം നമ്മുടെ നാഗരികതയുടെ ധാർമ്മികതയുടെ അവിഭാജ്യഘടകമാണ്. തിരഞ്ഞെടുക്കപ്പെട്ട റിപ്പബ്ലിക്കൻ നഗര-സംസ്ഥാനങ്ങളായ ലിച്ചാവി, ശാക്യ എന്നിവ 2500 വർഷങ്ങൾക്ക് മുമ്പ് ഇന്ത്യയിൽ തഴച്ചുവളർന്നു. ജനാധിപത്യ പങ്കാളിത്തത്തിന്റെ തത്വങ്ങൾ ക്രോഡീകരിച്ച പത്താം നൂറ്റാണ്ടിലെ "ഉത്തരമേരൂർ" ലിഖിതത്തിലും ഇതേ ജനാധിപത്യ ചൈതന്യം കാണാം. ഈ ജനാധിപത്യ മനോഭാവവും ധാർമ്മികതയും പുരാതന ഇന്ത്യയെ ഏറ്റവും സമ്പന്നമായ ഒന്നാക്കി മാറ്റി. നൂറ്റാണ്ടുകൾ നീണ്ട കൊളോണിയൽ ഭരണത്തിന് ഇന്ത്യൻ ജനതയുടെ ജനാധിപത്യബോധത്തെ അടിച്ചമർത്താൻ കഴിഞ്ഞില്ല. ഇന്ത്യയുടെ സ്വാതന്ത്ര്യത്തോടെ അത് വീണ്ടും പൂർണ്ണമായ ആവിഷ്കാരം കണ്ടെത്തി, കഴിഞ്ഞ 75 വർഷമായി ജനാധിപത്യ രാഷ്ട്ര നിർമ്മാണത്തിന്റെ സമാനതകളില്ലാത്ത കഥയിലേക്ക് നയിച്ചു. എല്ലാ മേഖലകളിലും അഭൂതപൂർവമായ സാമൂഹിക-സാമ്പത്തിക ഉൾപ്പെടുത്തലിന്റെ കഥയാണിത്. ആരോഗ്യം, വിദ്യാഭ്യാസം, മനുഷ്യന്റെ ക്ഷേമം എന്നിവയിൽ സങ്കൽപ്പിക്കാൻ കഴിയാത്ത അളവിൽ നിരന്തരമായ പുരോഗതിയുടെ കഥയാണിത്. ഇന്ത്യയുടെ കഥയ്ക്ക് ലോകത്തിന് വ്യക്തമായ ഒരു സന്ദേശമുണ്ട്. ജനാധിപത്യത്തിന് പ്രദാനം ചെയ്യാൻ കഴിയും, ജനാധിപത്യം പ്രദാനം ചെയ്തു കഴിഞ്ഞു , ജനാധിപത്യം പ്രദാനം ചെയുന്നത് തുടരും. ശ്രേഷ്ഠരേ, ബഹുകക്ഷി തിരഞ്ഞെടുപ്പുകൾ, സ്വതന്ത്ര ജുഡീഷ്യറി, സ്വതന്ത്ര മാധ്യമങ്ങൾ എന്നിങ്ങനെയുള്ള ഘടനാപരമായ സവിശേഷതകൾ – ജനാധിപത്യത്തിന്റെ പ്രധാന ഉപകരണങ്ങളാണ്. എന്നിരുന്നാലും, ജനാധിപത്യത്തിന്റെ അടിസ്ഥാന ശക്തി നമ്മുടെ പൗരന്മാരുടെയും നമ്മുടെ സമൂഹത്തിന്റെയും ഉള്ളിലുള്ള ചൈതന്യവും ധാർമ്മികതയുമാണ്. ജനാധിപത്യം എന്നത് ജനങ്ങളാൽ, ജനങ്ങൾക്ക് വേണ്ടി മാത്രമല്ല, ജനങ്ങളോടൊപ്പം, ജനങ്ങൾക്കുള്ളിൽ കൂടിയാണ്. ശ്രേഷ്ഠരേ ലോകത്തിന്റെ വിവിധ ഭാഗങ്ങൾ ജനാധിപത്യ വികസനത്തിന്റെ വിവിധ പാതകൾ പിന്തുടർന്നു. നമുക്ക് പരസ്പരം പഠിക്കാൻ ഏറെയുണ്ട്. നാമെല്ലാവരും നമ്മുടെ ജനാധിപത്യ രീതികളും സംവിധാനങ്ങളും നിരന്തരം മെച്ചപ്പെടുത്തേണ്ടതുണ്ട്. ഒപ്പം, നാമെല്ലാവരും ഉൾപ്പെടുത്തൽ, സുതാര്യത, മാനുഷിക അന്തസ്സ്, പ്രതികരിക്കുന്ന പരാതികൾ പരിഹരിക്കൽ, അധികാര വികേന്ദ്രീകരണം എന്നിവ തുടർച്ചയായി വർദ്ധിപ്പിക്കേണ്ടതുണ്ട്. ഈ സാഹചര്യത്തിൽ, ഇന്നത്തെ യോഗം ജനാധിപത്യ രാജ്യങ്ങൾ തമ്മിലുള്ള സഹകരണം വർദ്ധിപ്പിക്കുന്നതിനുള്ള സമയോചിതമായ വേദി ഒരുക്കുന്നു. സ്വതന്ത്രവും നീതിയുക്തവുമായ തിരഞ്ഞെടുപ്പ് നടത്തുന്നതിലും നൂതന ഡിജിറ്റൽ സൊല്യൂഷനുകളിലൂടെ ഭരണത്തിന്റെ എല്ലാ മേഖലകളിലും സുതാര്യത വർദ്ധിപ്പിക്കുന്നതിലും ഇന്ത്യ തങ്ങളുടെ വൈദഗ്ധ്യം പങ്കിടുന്നതിൽ സന്തോഷമുണ്ട്. സോഷ്യൽ മീഡിയ, ക്രിപ്‌റ്റോ-കറൻസികൾ തുടങ്ങിയ ഉയർന്നുവരുന്ന സാങ്കേതികവിദ്യകൾക്കായുള്ള ആഗോള മാനദണ്ഡങ്ങളും നാം സംയുക്തമായി രൂപപ്പെടുത്തണം, അതുവഴി അവ ജനാധിപത്യത്തെ ശാക്തീകരിക്കാനാണ് , മരിച്ചു അതിനെ തുരങ്കം വയ്ക്കാനല്ല ഉപയോഗിക്കുന്നത് എന്നുറപ് വരുത്തണം . ഒരുമിച്ച് പ്രവർത്തിക്കുന്നതിലൂടെ, ജനാധിപത്യരാജ്യങ്ങൾക്ക്‌ നമ്മുടെ പൗരന്മാരുടെ അഭിലാഷങ്ങൾ നിറവേറ്റാനും മാനവികതയുടെ ജനാധിപത്യ ചൈതന്യം ആഘോഷിക്കാനും കഴിയും. ഈ മഹത്തായ ഉദ്യമത്തിൽ സഹ ജനാധിപത്യ രാജ്യങ്ങളുമായിചേർന്ന് പ്രവർത്തിക്കാൻ ഇന്ത്യ തയ്യാറാണ്. നന്ദി. വളരെയധികം നന്ദി.
ജമ്മു കാശ്മീരിലെ ഉഥംപൂരില്‍ കേന്ദ്രീയ വിദ്യാലയം സ്ഥാപിക്കുന്നതിന് 7.118 ഏക്കര്‍ ഭൂമി പാട്ടത്തിന് നല്‍കാന്‍ കേന്ദ്ര മന്ത്രിസഭയുടെ അനുമതി

ജമ്മു കാശ്മീരിലെ ഉഥംപൂരില്‍ കേന്ദ്രീയ വിദ്യാലയം സ്ഥാപിക്കുന്നതിന് പ്രതിരോധ വകുപ്പിനു കീഴിലുള്ള 7.118 ഏക്കര്‍ ഭൂമി പ്രതിവര്‍ഷം ഒരു രൂപ മാത്രം ഈടാക്കി 30 വര്‍ഷത്തേക്ക് കേന്ദ്രീയ വിദ്യാലയ സംഗത്ഥന് പാട്ടത്തിന് നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. പാട്ടക്കാലാവധി രണ്ടു തവണകൂടി, 30 വര്‍ഷം വീതം പുതുക്കുന്നതിനും മന്ത്രിസഭായോഗം അംഗീകാരം നല്‍കിയിട്ടുണ്ട്. പശ്ചാത്തലം: 1985 ല്‍ പ്രവര്‍ത്തനം ആരംഭിച്ചത് മുതല്‍ താല്‍ക്കാലിക കെട്ടിടത്തിലാണ് ഉഥംപൂരിലെ ധാര്‍ റോഡിലുള്ള കേന്ദ്രീയ വിദ്യാലയം നമ്പര്‍ 2 പ്രവര്‍ത്തിക്കുന്നത്. സ്ഥിരം കെട്ടിടം നിര്‍മ്മിക്കുന്നതോടെ, മേഖലയില്‍ സേവനമുഷ്ഠിക്കുന്ന ഉദ്യോഗസ്ഥരുടെ കുട്ടികള്‍ക്കാവശ്യമായ വിദ്യാഭ്യാസത്തിനുള്ള അടിസ്ഥാന സൗകര്യങ്ങള്‍ ഒരുക്കാനാവും.
കുളച്ചലില്‍ തുറമുഖം നിര്മ്മി ക്കുന്നതിന് കേന്ദ്ര മന്ത്രിസഭയുടെ അനുമതി

തമിഴ്‌നാട്ടിലെ കുളച്ചലിനു സമീപം ഇണയത്ത് ഒരു മേജര്‍ തുറമുഖം സ്ഥാപിക്കുന്നതിനുള്ള നിര്ദ്ദേ ശത്തിന് ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്ന്നത കേന്ദ്ര മന്ത്രിസഭാ യോഗം തത്വത്തില്‍ അംഗീകാരം നല്കി്. ഈ തുറമുഖത്തിന്റെ നിര്മ്മാ ണത്തിനായി തമിഴ്‌നാട്ടിലെ 3 പ്രമുഖ തുറമുഖങ്ങളായ വി.ഒ. ചിദംബരനാര്‍ പോര്ട്ട് ട്രസ്റ്റ്, ചെന്നൈ പോര്ട്ട്െ ട്രസ്റ്റ്, കാമരാജ് പോര്ട്ട് ട്രസ്റ്റ് എന്നിവയുടെ തുല്യ ഓഹരി പങ്കാളിത്തത്തോടെയുള്ള ഒരു പ്രത്യേക സംവിധാനം (എസ്.പി.വി) രൂപീകരിക്കും. മണ്ണ് മാന്തല്‍, കടലില്‍ നിന്ന് സ്ഥലം വീണ്ടെടുക്കല്‍, ബ്രേക്ക് വാട്ടര്‍ നിര്മ്മാ ണം തുടങ്ങിയവ ഉള്പ്പെ ടെ തുറമുഖത്തിന്റെ അടിസ്ഥാന സൗകര്യ വികസനത്തിന്റെ ചുമതല ഈ എസ്.പി.വി യ്ക്കായിരുന്നു. ഇണയത്ത് ഒരു വന്‍ തുറമുഖം യാഥാര്ത്ഥ്യഥമാകുന്നതോടെ കിഴക്ക് – പടിഞ്ഞാറന്‍ വ്യാപാര റൂട്ടിലെ പ്രധാന ട്രാന്സ്ഷിുപ്പ്‌മെന്റ് ഹബ്ബായി ഇത് മാറും. ദക്ഷിണേന്ത്യയില്‍ നിന്നുള്ള കയറ്റിറക്കുമതിക്കാര്ക്ക്ന ഇപ്പോള്‍ കൊളംബോയെയും മറ്റ് തുറമുഖങ്ങളെയും ആശ്രയിച്ച് നടത്തുന്ന ട്രാന്സ്ഷി പ്പ്‌മെന്റിന്റെ ചിലവിനും വന്തോ്തില്‍ കുറവുണ്ടാകും.
സെപ്റ്റംബര്‍ 11നു പ്രധാനമന്ത്രി ലക്ഷക്കണക്കിന് ആശമാരോടും എ.എന്‍.എമ്മുമാരോടും അംഗന്‍വാടി വര്‍ക്കര്‍മാരോടും സംവദിക്കും

‘പോഷണ്‍-മാഹി’ന്റെ ഭാഗമായി സെപ്റ്റംബര്‍ 11നു 10.30ന് പ്രധാനമന്ത്രി ശ്രീ. നരേന്ദ്ര മോദി ലക്ഷക്കണക്കിന് ആശമാരോടും എ.എന്‍.എമ്മുമാരോടും അംഗന്‍വാടി വര്‍ക്കര്‍മാരോടും വീഡിയോ കോണ്‍ഫറന്‍സ് വഴി ആശയവിനിമയം നടത്തും. പോഷകാഹാരത്തിനായി മാറ്റിവെച്ച മാസമായ ‘പോഷണ്‍ മാഹ്’ 2018 സെപ്റ്റംബറിലാണ് രാജ്യത്ത് ആചരിച്ചുവരുന്നത്. പോഷണമൂല്യത്തിന്റെ സന്ദേശം രാജ്യത്തെ എല്ലാ വീടുകളിലും എത്തിക്കുക എന്നതാണ് ഈ ആചരണത്താല്‍ ലക്ഷ്യംവെക്കുന്നത്. 2017 നവംബറില്‍ കേന്ദ്ര ഗവണ്‍മെന്റ് നടപ്പാക്കിയ ദേശീയ പോഷണ ദൗത്യമായ പോഷണ്‍ അഭിയാന്റെ ലക്ഷ്യങ്ങളെ പ്രചരിപ്പിക്കാന്‍ ‘പോഷണ്‍ മാഹ്’ പദ്ധതികള്‍ സഹായകമാകും. വളര്‍ച്ചാമുരടിപ്പും പോഷണക്കുറവും വിളര്‍ച്ചയും ഒപ്പം ഭാരംകുറഞ്ഞ നവജാത ശിശുക്കളുടെ ജനനവും കുറച്ചുകൊണ്ടുവരാനാണ് പോഷണ്‍ അഭിയാനിലൂടെ ലക്ഷ്യംവെക്കുന്നത്. ഇതു പ്രകാരം പിഞ്ചുകുട്ടികളിലും കുട്ടികളിലും സ്ത്രീകളിലും താരുണ്യവതികളായ പെണ്‍കുട്ടികളിലുമുള്ള വളര്‍ച്ചാമുരടിപ്പും പോഷണക്കുറവും കുറച്ചുകൊണ്ടുവരാനും നവജാത ശിശുക്കളുടെ ഭാരം കുറഞ്ഞുപോകുന്ന സ്ഥിതി ഇല്ലാതാക്കാനും പ്രതിവര്‍ഷം യഥാക്രമം 2%, 2%, 3%, 2% എന്ന ക്രമത്തില്‍ നേട്ടമുണ്ടാക്കാന്‍ ഗവണ്‍മെന്റ് ലക്ഷ്യംവെക്കുന്നു. പ്രധാനമന്ത്രി നടത്തുന്ന ആശയവിനിമയം ഈ ദൗത്യത്തില്‍ പങ്കാളികളാകേണ്ടവരെ ഒരുമിപ്പിക്കാന്‍ സഹായകമാകും. പോഷണരംഗവുമായി ബന്ധപ്പെട്ട വിജയഗാഥകള്‍ പങ്കുവെക്കുന്നതിനും പ്രചരിപ്പിക്കുന്നതിനും ഉള്ള വേദി കൂടിയായിരിക്കും ഇത്.
കാര്‍ഷിക മേഖലയെ ഉത്തേജിപ്പിക്കുന്നതിന്    പ്രധാനമന്ത്രി നരേന്ദ്ര മോദി യോഗം വിളിച്ചു ചേര്‍ത്തു

കാര്‍ഷിക മേഖലയിലെ പ്രശ്നങ്ങളും ആവശ്യമായിരിക്കുന്ന പരിഷ്‌കാരങ്ങളും ചര്‍ച്ച ചെയ്യുന്നതിന് പ്രധാനമന്ത്രി നരേന്ദ്രമോദി യോഗം വിളിച്ചു ചേര്‍ത്തു. കാര്‍ഷിക വിപണനം, വിപണനം ചെയ്യാവുന്ന അധിക ഉത്പ്പന്നങ്ങളുടെ കൈകാര്യ നിര്‍വഹണം, കൃഷിക്കാര്‍ക്ക് വായ്പാ സ്ഥാപനങ്ങളുടെ പ്രാപ്യത, ഉചിതമായ പിന്‍ബല വ്യവസ്ഥ നല്‍കി കാര്‍ഷിക മേഖലയെ വിവിധ നിയന്ത്രണങ്ങളില്‍ നിന്നു സ്വതന്ത്രമാക്കല്‍ എന്നിവയ്ക്കാണ് ചര്‍ച്ചയില്‍ പ്രത്യേക ഊന്നല്‍ നല്‍കിയത്. നിലവിലുള്ള വിപണന വ്യവസ്ഥയില്‍ നയതന്ത്രപരമായ ഇടപെടലുകള്‍ നടത്തുന്നതിനും, ത്വരിത കാര്‍ഷിക വികസനത്തിന്റെ പശ്ചാത്തലത്തില്‍ ഉചിതമായ പരിഷ്‌കാരങ്ങള്‍ കൊണ്ടുവരുന്നതിലുമായിരുന്നു ചര്‍ച്ച കൂടുതല്‍ കേന്ദ്രീകരിച്ചത്. കാര്‍ഷിക അടിസ്ഥാന സൗകര്യങ്ങള്‍ ശക്തിപ്പെടുത്തുന്നതിന് സൗജന്യനിരക്കിലുള്ള വായ്പകള്‍ കൂടുതലായി ലഭ്യമാക്കുക, പ്രധാന്‍ മന്ത്രി കിസാന്‍ ഗുണഭോക്താക്കള്‍ക്ക് പ്രത്യേക കിസാന്‍ ക്രെഡിറ്റ് കാര്‍ഡുകള്‍ പരമാവധി നല്കുക, കൃഷിക്കാര്‍ക്ക് പരമാവധി നല്ല വില ലഭിക്കുന്നതിന് കാര്‍ഷികോത്പ്പന്നങ്ങളുടെ അന്തര്‍ സംസ്ഥാന വിപണന സൗകര്യങ്ങള്‍ ഏര്‍പ്പെടുത്തുക തുടങ്ങിയ സുപ്രധാന മേഖലകളാണ് ചര്‍ച്ചയില്‍ സ്പര്‍ശിക്കപ്പെട്ടത്. ഇലക്ട്രോണിക് വ്യവസായം സാധ്യമാക്കുന്നതിന് ഇലക്ട്രോണിക് കാര്‍ഷിക വിപണികളെ ഇതിനുള്ള വേദിയായി വികസിപ്പിക്കേണ്ടതിന്റെ ആവശ്യകതയും ചര്‍ച്ച ചെയ്യപ്പെട്ടു. രാജ്യത്ത് മൂലധനവും, കാര്‍ഷിക സമ്പദ് വ്യവസ്ഥയില്‍ സാങ്കേതിക വിദ്യയും നിവേശിപ്പിക്കുന്നതിന് നൂതന കൃഷി രീതികള്‍ക്കുള്ള സൗകര്യങ്ങള്‍ ലഭ്യമാക്കുന്നതിന് സാധ്യമായ ഏകീകൃത നിയമ വ്യവസ്ഥ ഏര്‍പ്പെടുത്തുന്നതും ചര്‍ച്ചാ വിഷയമായി. വിളകളിലെ ജൈവ സാങ്കേതിക വിദ്യാ വികസനത്തിന്റെ അനുകൂലവും പ്രതികൂലവുമായ വാദങ്ങള്‍, ഉത്പാദന വര്‍ധന, കൃഷിചെലവുകള്‍ കുറയ്ക്കല്‍ തുടങ്ങിയ കാര്യങ്ങളെ കുറിച്ചും പര്യാലോചന നടന്നു. മാതൃകാ പാട്ട നിയമം ഉയര്‍ത്തുന്ന വെല്ലുവിളികളും, അതില്‍ എപ്രകാരം ചെറുകിട പരിമിത കൃഷിക്കാരുടെ താല്പര്യങ്ങള്‍ സംരക്ഷിക്കാം എന്നും വിശദമായി ചര്‍ച്ച ചെയ്യപ്പെട്ടു. അവശ്യ വസ്തു നിയമത്തെ എങ്ങിനെ വര്‍ത്തമാന കാല സാഹചര്യവുമായി പൊരുത്തപ്പെടുത്താം അതിന് എന്താണ് പ്രസക്തി എന്നും ചര്‍ച്ചകള്‍ നടന്നു. കാരണം ഇതു പ്രകാരം ഉത്പാദന പൂര്‍വ കാര്‍ഷിക അടിസ്ഥാനഘടനയ്ക്ക് പ്രോത്സാഹനവും ചരക്കു കേന്ദ്രീകൃത വിപണികളില്‍ അനുകൂല ഫലങ്ങളും, വന്‍ തോതിലുള്ള സ്വകാര്യ നിക്ഷേപവും ഉണ്ടാവും എന്നും ചര്‍ച്ചകളില്‍ ചൂണ്ടിക്കാണിക്കപ്പെട്ടു. ഇന്ത്യന്‍ ബ്രാന്‍ഡ്, ചരക്കു നിഷ്ഠമായ ബോര്‍ഡുകളും കൗണ്‍സിലുകളും വികസിപ്പിക്കുക, കാര്‍ഷിക കൂട്ടായ്മകളും കരാര്‍ കൃഷിയും പ്രോത്സാഹിപ്പിക്കുക തുടങ്ങിയ നടപടികള്‍ കാര്‍ഷികോത്പ്പന്ന കയറ്റുമതിയ്ക്ക് വലിയ കരുത്തു പകരുമെന്നുമുള്ള ആശയങ്ങള്‍ ചര്‍ച്ചയില്‍ ഉയര്‍ന്നു വന്നു. കൃഷിയില്‍ ആധുനിക സാങ്കേതിക വിദ്യകളുടെ ഉപയോഗത്തിന് പരമ പ്രാധാന്യം ഉണ്ടാകണം. കാരണം അതിലൂടെ മാത്രമെ മൂല്യശൃംഖലയുടെ പരമാവധി പ്രയോജനം കൃഷിക്കാര്‍ക്കു ലഭിക്കൂ. അവസാനത്തെ കൃഷിക്കാരനു വരെ സാങ്കേതിക വിദ്യ എത്തിക്കും, അങ്ങിനെ ആഗോള മൂല്യ ശൃംഖലയില്‍ നമ്മുടെ കൃഷിക്കാരെ കൂടുതല്‍ മത്സരക്ഷമതയുള്ളവരാക്കും എന്ന് പ്രധാനമന്ത്രി ഊന്നിപ്പറഞ്ഞു. കര്‍ഷകരുടെ ഉത്പാദക സംഘങ്ങളെ ശാക്തീകരിക്കുന്നതിന് യോഗം തീരുമാനിച്ചു. ഇതിലൂടെ കാര്‍ഷിക സമ്പദ് വ്യവസ്ഥയില്‍ ഊര്‍ജ്ജസ്വലതയും സുതാര്യതയും കൊണ്ടുവരിക, കൃഷിക്കാര്‍ക്ക് പരമാവധി പ്രയോജനങ്ങള്‍ ലഭ്യമാക്കുക എന്നിവയാണ് ഉദ്ദേശിക്കുന്നത്. മെച്ചപ്പെട്ട വില സാക്ഷാത്ക്കരണത്തിനും, തെരഞ്ഞെടുക്കാനുള്ള കൃഷിക്കാരുടെ സ്വാതന്ത്ര്യത്തിനുമായി നിലവിലുള്ള വിപണികളെ നിയന്ത്രിക്കുന്ന നിയമങ്ങള്‍ പുനപരിശോധിക്കുന്നതിനായിരുന്നു ചര്‍ച്ചയുടെ മൊത്തത്തിലുള്ള ഊന്നല്‍.